La vida de Lazarillo de Tormes y de sus fortunas y adversidades (en aragonés A vida de Lazarillo de Tormes y d'as suyas fortunas y adversidatz), mas conoixida como Lazarillo de Tormes, ye una novela castellana anonima, escrita en primera persona y en estilo epistolar (como que una sola y larga carta), que as suyas edicions conoixidas mas antigas datan de 1554. En ella se conta de forma autobiografica a vida d'un nino, Lázaro de Tormes, en o sieglo XVI, dende a suya naixencia y miserable infancia dica a suya voda, ya en a edat adulta. Ye considerada precursora d'a novela picaresca por elementos como que o realismo, a narración en primera persona, a estructura itinerant, o servicio a quantos amos y a ideolochía moralizante y pesimista.